section_heading: Ca' Rezzonico u 19. stoljeću
paragraph_text: Na početku 19. stoljeća, u palači je djelovao isusovački kolegij, nakon komplikacija s nasljedstvom palača je postala vlasništvo familije Pindemonte-Giovanelli. Oni su 1832. prodali kompletni namještaj i zbirku umjetnina, tako da su jedino freske ostale u palači. Godine 1837. Ca 'Rezzonico je preuzeo grof Ladislav Zelinsky, on je zauzvrat dopustio nekim nasljednicima da se djelomično koriste palačom. Od 1880. palača je vlasništvo engleskog slikara Roberta Barretta Browninga. On je živio i slikao u palači, s njim je jedno vrijeme živio i radio američki slikar John Singer Sargent. Browningu je u palači umro otac, slavni viktorijanski pjesnik Robert Browning 1889.